KTC ผนึก KTB ตั้งบ.ร่วมทุน “เคทีซี พรีเพด” ลุยธุรกิจ e-Money เต็มกำลัง
KTC ผนึก KTB ตั้งบ.ร่วมทุน "เคทีซี พรีเพด" ลุยธุรกิจ e-Money เต็มกำลัง
28 ต.ค. 2563

บริษัท บัตรกรุงไทย จำกัด (มหาชน) หรือ KTC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า วันนี้ (28 ต.ค.63) บริษัทฯและธนาคารกรุงไทย จำกัด (มหาชน) หรือ KTB ได้ร่วมกันจัดตั้ง บริษัท เคทีซี พรีเพด จำกัด เพื่อประกอบธุรกิจการให้บริการเงินอิเล็กทรอนิกส์ ด้วยทุนจดทะเบียน 100,000,000 แบ่งเป็นหุ้นสามัญจำนวน 10,000,000 หุ้น มูลค่าที่ตราไว้ 10 บาท โดยบริษัทถือหุ้นในสัดส่วน 75.05% ของทุนจดทะเบียน ขณะที่ KTB ถือหุ้นในสัดส่วน 24.95% ของทุนจดทะเบียน ทั้งนี้ KTC ใช้เงินหมุนเวียนของบริษัท โดยชำระเป็นเงินสด